CELEX: 31994R3122
Language: hu
Date: 1994-12-20 00:00:00
Title: A Bizottság 3122/94/Ek Rendelete (1994. december 20.) a visszatérítés által érintett mezőgazdasági termékekre vonatkozó kockázatelemzés szempontjainak megállapításáról

Fontos jogi nyilatkozat

|

31994R3122

Hivatalos Lap L 330 , 21/12/1994 o. 0031 - 0032 finn különkiadás fejezet 3 kötet 64 o. 0094  svéd különkiadás fejezet 3 kötet 64 o. 0094 

		A Bizottság 3122/94/EK rendelete(1994. december 20.)a visszatérítés által érintett mezőgazdasági termékekre vonatkozó kockázatelemzés szempontjainak megállapításárólAZ EURÓPAI KÖZÖSSÉGEK BIZOTTSÁGA,tekintettel az Európai Közösséget létrehozó szerződésre,tekintettel a legutóbb a 163/94/EK rendelettel [1] módosított, a visszatérítésre vagy egyéb támogatásban részesülő mezőgazdasági termékek kivitele során végzett ellenőrzésről szóló 1990. február 12-i 386/90/EGK tanácsi rendeletre [2] és különösen annak 6. cikkére,mivel az említett rendelet 3. cikke (2) bekezdése második albekezdése megállapította azt, hogy a termékcsoportonkénti 5 %-os mennyiséget helyettesíthetik egy minden termékcsoportra együttesen vonatkozó 5 %-os mennyiséggel, amennyiben a tagállam olyan kiválasztási rendszert alkalmaz a fizikailag ellenőrizendő termékekre, amely egy minimálisan 2 %-os mennyiséget figyelembe vevő kockázatelemzésen alapul; mivel igazolható esetben az átvizsgálási arány csökkenthető a II. mellékletben nem szereplő termékek esetében;mivel a kiválasztási szempontokat a 386/90/EGK rendelet 6. cikkében említett eljárással összhangban kell meghatározni;mivel a szempontokat 1995. január 1-je előtt el kell fogadni, minthogy a 386/90/EGK rendelet 3. cikke (2) bekezdésének új szövege ettől az időponttól kezdve írja elő a kockázatelemzés végrehajtását;mivel a Közösség stratégiai csalásellenes programja hangsúlyozta a kockázatelemzés szélesebb körű alkalmazását, különösen kiemelve az adatbázisokkal történő visszaéléseket; mivel ez a program hangsúlyozza a Bizottság és a tagállamok együttműködését, miközben előírja, hogy az együttműködést a legteljesebb diszkréció mellett kell végrehajtani;mivel ezek az intézkedések szükségesek és megfelelőek, valamint egységesen alkalmazandóak;mivel az e rendeletben előírt intézkedések összhangban vannak az érintett irányítóbizottságok véleményével,ELFOGADTA EZT A RENDELETET:1. cikkA kockázatelemzés célja az, hogy lehetővé tegye a legnagyobb kockázatot jelentő termékek, személyek, jogi személyek és ágazatok célzott fizikai ellenőrzését. Az elemzés ezáltal meghatározza a kockázatot és értékeli a kockázat mértékét abból a célból, hogy lehetővé tegye a fizikailag ellenőrizendő áruk kiválasztását.Amennyiben a 386/90/EGK rendelet 3. cikke (2) bekezdése második albekezdése alapján a tagállamok kockázatelemzést végeznek, akkor a következőkben felsoroltak közül több szempontot is figyelembe vehetnek a fizikailag ellenőrizendő termékekre vonatkozó kiviteli nyilatkozatok kiválasztása során:1. a terméket illetően:- az eredete,- a jellege,- jellemzői, a visszatérítési nómenklatúra szempontjából,- az értéke,- a vámjogi státusa,- a hibás tarifális besorolás kockázata,- a visszatérítés mértékének az áru műszaki jellemzőitől és kiszerelésétől való függése (zsír-, víz-, hús-, hamutartalom, csomagolás stb.),- a visszatérítésre való jogosultsága újonnan jött-e létre,- a mennyisége,- az előző minták analízise,- a kötelező érvényű tarifális felvilágosítás;2. a kereskedelmet illetően:- a kereskedelmi ügyletek gyakorisága,- a rendhagyó és/vagy újszerű kereskedelmi ügyletek,- a kereskedelem eltérülése;3. a visszatérítési nómenklatúrát illetően:- a visszatérítés mértéke,- azok a nómenklatúrák, amelyekre alapján a legtöbb export-visszatérítést kifizették,- az áruk műszaki jellemzőihez és kiszereléséhez (zsír-, víz-, hús-, hamutartalom, csomagolás stb.) kötött visszatérítési mérték hibás megállapításának kockázata;4. az exportőröket illetően:- a hírnevük és a megbízhatóságuk,- a pénzügyi helyzetük,- új exportőrök megjelenése,- azonnali gazdasági indok nélküli export,- korábbi vitás esetek, különösen a csalások;5. a szabálytalanságokat illetően:- felderített vagy gyanított szabálytalanságok bizonyos termelési ágazatokban;6. az alkalmazott vámrendelkezéseket illetően:- rendes nyilatkozattételi eljárás,- egyszerűsített nyilatkozattételi eljárás,- a 2454/93/EGK bizottsági rendelet [3] 790. és 791. cikkeire hivatkozó behozatali nyilatkozat elfogadása;7. az export-visszatérítés folyósítására vonatkozó rendelkezéseket illetően:- az előfinanszírozás (a feldolgozott vagy feldolgozatlan termékek esetében),- a közvetlen export,- ellátás.2. cikkAmennyiben az 1. cikkben említett szempontokat alkalmazzák, a hatáskörrel rendelkező hatóságok tiszteletben tartják a szakmai titoktartást, és minden formában biztosítják a birtokukban lévő vagy a tudomásukra jutott személyes adatok titkosságát. E hatóságok feltétlenül biztosítják, hogy a hasonló adatokkal azonos védelemben részesüljenek ezek az adatok, a nemzeti és a közösségi jogszabályok vonatkozó rendelkezései alapján.A fent említett adatok a rendeletben előírt célokon kívüli más célokra nem használhatók fel.3. cikk(1) A tagállamok és a Bizottság a meglévő tapasztalatok alapján közösen értékelik e szempontok megbízhatóságát és helytállóságát abból a célból, hogy – szükség esetén – végrehajtsák a rendszer és a kiválasztási paraméterek szükséges módosításait a fizikai ellenőrzések hatékonyabbá tétele, és a kiválasztás javítása érdekében.(2) A tagállamok értesítik a Bizottságot:- a végrehajtott intézkedésekről, beleértve a közigazgatási szervek számára kiadott utasításokat a kiválasztási rendszernek az (1) bekezdésben említett szempontokat figyelembe vevő kockázatelemzés alapján történő alkalmazásáról,- azon egyedi esetekről, amelyek a többi tagállam érdeklődésére tarthatnak számot.(3) A tagállamok biztosítják, hogy egy központi szerv összehangolja a kockázatelemzés adatait.4. cikkAmennyiben egy tagállam kockázatelemzésen alapuló kiválasztási rendszert alkalmaz, a II. mellékletben nem szereplő termékek esetében végrehajtott ellenőrzések százalékarányát nem kell figyelembe vennie az összes termékcsoportra vonatkozó teljes 5 %-os mennyiség kiszámításakor. Ebben az esetben a II. mellékletben nem szereplő termékekre vonatkozóan egy minimálisan 2 %-os mennyiséget kell alkalmazni.5. cikkEz a rendelet az Európai Közösségek Hivatalos Lapjában való kihirdetését követő hetedik napon lép hatályba.Ezt a rendeletet az 1995. január 1-jétől elfogadott kiviteli nyilatkozatok esetében kell alkalmazni.Ez a rendelet teljes egészében kötelező és közvetlenül alkalmazandó valamennyi tagállamban.Kelt Brüsszelben, 1994. december 20-án.a Bizottság részérőlRené Steichena Bizottság tagja[1] HL L 24., 1994.1.29., 2. o.[2] HL L 42., 1990.2.16., 6. o.[3] HL L 253., 1993.10.11., 1. o.--------------------------------------------------